**APSTIPRINĀTA**

 Iepirkuma komisijas

 2016.gada 8.jūnija sēdē

 (protokols Nr. 1)

**Iepirkuma „Grants piegāde Lizuma pagasta pārvaldes vajadzībām”**

**(iepirkuma identifikācijas numurs GND-2016/45)**

**INSTRUKCIJA**

1. **Vispārīgā informācija**
	1. **Iepirkuma identifikācijas numurs**

GND-2016/45

* 1. **Pasūtītājs**

GULBENES NOVADA DOME

Reģistrācijas Nr. 90009116327

Ābeļu iela 2, Gulbene, Gulbenes novads, LV–4401

Tālruņa Nr. +371-64497710, faksa Nr. +371-64497730

e-pasta adrese: dome@gulbene.lv

AS „SEB banka”, kods: UNLALV2X, konts: Nr.LV03UNLA005001433991 9

Kontaktpersona: Evita Lode, tālr. 64474913, e-pasts: evita@gulbenesdome.lv

Gulbenes novada dome veic iepirkumu cita pasūtītāja – Gulbenes novada Lizuma pagasta pārvaldes vajadzībām.

* 1. **Pretendenti**
		1. Iepirkumā var piedalīties fiziska vai juridiska persona, vai personu apvienība jebkurā to kombinācijā, kas atbilst iepirkuma dokumentācijā noteiktajām prasībām.
		2. Pretendentu iepirkuma ietvaros pārstāv:
			1. pretendents (ja pretendents ir fiziska persona) vai tā pilnvarota persona;
			2. pretendenta paraksttiesīga amatpersona (ja pretendents ir juridiska persona) vai pretendenta amatpersonas pilnvarota persona;
			3. ja pretendents ir personālsabiedrība (pilnsabiedrība vai komandītsabiedrība), piedāvājumā norādīts personālsabiedrības biedrs, ievērojot 1.3.2.1. un 1.3.2.2.apakšpunktā noteikto kārtību;
			4. visi personu apvienības dalībnieki, ievērojot 1.3.2.1. un 1.3.2.2.apakšpunktā noteikto (ja pretendents ir personu apvienība).
	2. **Iepirkuma metode**

Iepirkums tiek organizēts saskaņā ar Publisko iepirkumu likuma 82.pantu.

* 1. **Iepirkuma instrukcijas saņemšana**

 Instrukcija un tās pielikumi ir brīvi un tieši elektroniski pieejami Pasūtītāja mājaslapā internetā <http://www.gulbene.lv/lv/2015-04-21-13-37-30/iep>. Ar iepirkuma komisijas apstiprināto instrukciju papīra formātā pretendenti var iepazīties, ierodoties 221.kabinetā Ābeļu ielā 2, Gulbenē, no pirmdienas līdz ceturtdienai no plkst.8:00 līdz 16:00, piektdienās no plkst.8:00 līdz 15:00 pēc iepirkuma izziņošanas Iepirkumu uzraudzības biroja interneta mājaslapā, līdz 2016.gada 20.jūnijam, plkst.10:00. Ja ieinteresētā persona pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajai personai triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

* 1. **Piedāvājuma iesniegšanas vieta, datums, laiks un kārtība**
		1. Piedāvājums jāiesniedz līdz 2016.gada 20.jūnijam, pulksten 10:00, Ābeļu ielā 2, Gulbenē, iesniedzot personīgi Gulbenes novada domē 2.stāvā, 221.kabinetā vai atsūtot pa pastu, kā ierakstītu sūtījumu, vai ar kurjeru. Pasta sūtījumam jābūt nogādātam norādītajā adresē līdz iepriekš minētajam termiņam.
		2. Piedāvājumi, kas iesniegti pēc Instrukcijas 1.6.1.punktā noteiktā termiņa netiks izskatīti un neatvērti nodoti atpakaļ pretendentam.
		3. Pasūtītājs neatbild par pazudušiem piedāvājumiem, un tam nav jāpierāda korespondences saņemšana, ja pretendenti pielietojuši citu nosūtīšanas metodi.
		4. Saņemot piedāvājumu, pasūtītājs reģistrē pretendentu piedāvājumu iesniegšanas secībā. Pretendenta sarakstā norāda pretendentu (juridiskai personai – nosaukumu), tā adresi, e-pasta adresi, tālruņa un faksa numuru, kā arī piedāvājuma iesniegšanas datumu un laiku.
		5. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
		6. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.
		7. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Gulbenē, Ābeļu ielā 2, 2.stāvā, 221.kabinetā. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot *„Piedāvājuma grozījumi”* vai *„Piedāvājuma atsaukums”.* Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
		8. Visiem pretendentiem iepirkumā tiek piemēroti vienādi noteikumi.
	2. **Piedāvājumu noformēšana**
		1. Piedāvājums iesniedzams aizlīmētā iepakojumā – 1 (vienā) eksemplārā. Uz iepakojuma jābūt šādām norādēm:
* Pasūtītāja nosaukums un adrese;
* Pretendenta nosaukums un adrese;
* atzīme – *Piedāvājums iepirkumam „Grants piegāde Lizuma pagasta pārvaldes vajadzībām”, ID Nr.GND-2016/45. Neatvērt līdz 2016.gada 20.jūnijam, pulksten 10:00. Atvērt tikai iepirkuma komisijas klātbūtnē.”*
	+ 1. Pretendentam jāiesniedz 1 (viens) piedāvājuma oriģināls.
		2. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu, šuvuma vietai jābūt apstiprinātai ar Pretendenta parakstu. Lapas jānumurē un tām jāatbilst pievienotajam satura radītājam.
		3. Piedāvājuma dokumenti jāizstrādā atbilstoši Dokumentu juridiskā spēka likuma un 28.09.2010. Ministru kabineta noteikumu Nr.916 „Dokumentu izstrādāšanas un noformēšanas kārtība” prasībām. Piedāvājumā iekļautajiem dokumentiem jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai labojumiem.
		4. Piedāvājums jāsagatavo latviešu valodā. Ja piedāvājumā iekļauti dokumenti svešvalodā, tad pretendents pievieno tulkojumu valsts valodā saskaņā ar 2000.gada 22.augusta Ministru kabineta noteikumiem Nr.291 “Kārtība, kādā apliecināmi dokumentu tulkojumi valsts valodā”.
		5. Iesniedzot piedāvājumu vai pieteikumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots. Ja iepirkuma komisijai, turpmāk – Komisija, rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu.
		6. Pretendenta pieteikumu dalībai iepirkumā, finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumu apliecina atbilstoši šīs instrukcijas 1.3.2. apakšpunktam izvēlēta persona. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot šīs instrukcijas 1.3.2.1. un 1.3.2.2. apakšpunktā noteikto.
		7. Komisija pieņem izskatīšanai tikai tos Pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim un atbilst Instrukcijas 1.7.1.punkta prasībām.
		8. Iesniegtie piedāvājumi, izņemot Instrukcijas 1.6.2. un 1.6.7.punktā noteikto gadījumu, ir Pasūtītāja īpašums un netiks atdoti atpakaļ Pretendentiem.
1. **Informācija par iepirkuma priekšmetu**
	1. **Iepirkuma priekšmeta apraksts**
		1. Iepirkuma priekšmets ir grants piegāde Lizuma pagasta pārvaldes vajadzībām saskaņā ar instrukciju un tehniskajām specifikācijām (2.pielikums) un ceļu sarakstu – veicamo darbu apjomu (4.pielikums).
		2. CPV kods: 14212120-7 (grants).
		3. Pretendents drīkst iesniegt tikai vienu piedāvājumu par visu iepirkuma priekšmeta apjomu. Netiks izskatīti piedāvājumi, kurus pretendents būs sadalījis sīkāk.
		4. Pretendents nevar iesniegt piedāvājuma variantus.
	2. **Pakalpojuma sniegšanas vieta –** Gulbenes novada Lizuma pagasts.
	3. **Līguma izpildes termiņš:** no līguma noslēgšanas brīža līdz 2016.gada 31.jūlijam.
	4. **Tehniskās specifikācijas**
		1. Tehniskā specifikācija sastāv no 2. un 4.pielikuma.
		2. Pretendentam līgums jāizpilda ar saviem materiāliem, darbaspēku un tehniskajiem līdzekļiem (iekārtām, agregātiem utt.).
	5. **Apmaksas nosacījumi**: samaksu par līguma noteikumiem atbilstošas grants pienācīgu piegādi Pasūtītājs veiks 30 (trīsdesmit) dienu laikā pēc nodošanas – pieņemšanas akta abpusējas apstiprināšanas un rēķina saņemšanas.
2. **Prasības pretendentiem**
	* 1. Pasūtītājs izslēdz pretendentu no dalības Iepirkumā jebkurā no šādiem gadījumiem:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
			2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.
	1. Nosacījumi pretendenta dalībai iepirkumā attiecas uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība).
	2. Prasības pretendentam
		1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visu personu apvienības dalībnieki (ja piedāvājumu iesniedz personu apvienība) ir reģistrēti, licencēti vai sertificēti atbilstoši attiecīgās valsts normatīvo aktu prasībām.
3. **Iesniedzamie dokumenti**
	1. **Pretendentu kvalifikācijas dokumenti**
		1. Pretendenta pieteikums dalībai iepirkumā, kas sagatavojams atbilstoši instrukcijai pievienotajai formai (1.pielikums). Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību iepirkumā, kā arī katras personas atbildības apjomu.
		2. Ārvalstu uzņēmumiem (uzņēmējsabiedrībām) kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā.
		3. Dokuments vai dokumenti, kas apliecina piedāvājuma dokumentus parakstījušās, kā arī piedāvājuma daļu caurauklojumus apliecinājušās personas tiesības pārstāvēt pretendentu Iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta un apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku Iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
		4. Vēlams iesniegt izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro* uz 2016.gada 8.jūniju.
		5. Ja Pretendents ir personu apvienība, Pretendentam ir jāiesniedz:
			1. instrukcijas 4.1.3. punktā noteiktie dokumenti par katru no personām, kas ir iekļauta personu apvienībā;
			2. dokuments, kas apliecina, ka personu apvienība piekrīt sadarbībai dalībai Iepirkumā, norādot katra apvienības dalībnieka Līgumā par Iepirkuma priekšmetos veicamo darba daļu īsu aprakstu, apjomu naudas (EUR) un procentuālā (%) izteiksmē;
			3. visu apvienības dalībnieku parakstīts saistību raksts (protokols, vienošanās, dibināšanas līgums vai cits dokuments), kas apliecina, kakatrs apvienības dalībnieks atsevišķi un visi kopā ir atbildīgi par iepirkuma līguma izpildi un kurā ir norādīts galvenais dalībnieks, kurš pilnvarots parakstīt iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja.
		6. Ja pretendents ir personālsabiedrība, jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.

**4.2. Tehniskais piedāvājums**

 4.2.1. Tehnisko piedāvājumu Pretendents sagatavo saskaņā ar tehniskajās specifikācijās noteiktajām prasībām (3.pielikums), kuram jāpievieno grants atbilstības deklarācijas kopija, kas apliecina grants atbilstību tehniskajā specifikācijā noteiktajām prasībām.

## Finanšu piedāvājums

### Finanšu piedāvājums jāsagatavo atbilstoši instrukcijai pievienotajai finanšu piedāvājuma formai (5.pielikums).

### Finanšu piedāvājumā vienas vienības cena norādāma *euro* (EUR), atsevišķi norādot piedāvājuma cenu bez pievienotās vērtības nodokļa (PVN), PVN summu un cenu, ieskaitot PVN.

### Piedāvājuma cenas ir jānorāda ar precizitāti 2 (divas) zīmes aiz komata.

### Finanšu piedāvājuma cenā ir jāparedz un jāiekļauj visas izmaksas, kas saistītas ar paredzamā līguma izpildi, tajā skaitā, visus iespējamos riskus, kas saistīti ar tirgus cenu svārstībām, maksājamos nodokļus, nodevas, izņemot pievienotās vērtības nodokli, personāla izmaksas, transporta izdevumus. Pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem.

1. **PiedāvājumU VĒRTĒŠANAS UN IZvēles kritēriji**
	1. Komisija neizskata pretendenta piedāvājumu un izslēdz pretendentu no dalības iepirkumā, ja pretendents nav iesniedzis visus pieprasītos dokumentus vai, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma instrukcijā noteiktajām prasībām, vai ir nepamatoti lēts.
	2. Piedāvājumu izvēles kritērijs ir instrukcijas un tās pielikumu prasībām atbilstošs piedāvājums ar viszemāko piedāvāto cenu.
	3. Komisijaizvēlas instrukcijas prasībām atbilstošu piedāvājumu ar viszemāko cenu par visu iepirkuma priekšmetu kopā.
	4. Uzsākot pretendentu iesniegto piedāvājumu vērtēšanu, iepirkuma komisija atbilstoši Publisko iepirkumu likuma 82.prim panta piektās daļas 2.punktam pārbauda pretendentu nodokļu nomaksas statusu Valsts ieņēmumu dienesta publiskās nodokļu parādnieku datubāzēs uz brīdi, kad paziņojums par plānoto līgumu publicēts Iepirkumu uzraudzības biroja mājaslapā. Pirms lēmuma par iepirkuma rezultātiem pieņemšanas Komisija attiecībā uz pretendentu, kuram atbilstoši Iepirkuma instrukcijā noteiktajām prasībām un izraudzītajam piedāvājuma izvēles kritērijam, būtu piešķiramas līguma slēgšanas tiesības, pārbaudīs instrukcijas 3.1.1.punkta norādīto apstākļu esamību atbilstoši Publisko iepirkumu likuma 82.prim panta prasībām, izmantojot Ministru kabineta noteikto informācijas sistēmu:
		1. attiecībā uz Latvijā reģistrētu (Latvijā atrodas pastāvīgā dzīvesvieta) pretendentu informāciju par maksātnespējas un likvidācijas procesu, iegūstot no Uzņēmumu reģistra un informāciju par saimnieciskās darbības apturēšanu, iegūstot Valsts ieņēmumu dienesta lēmumu par nodokļu maksātāju saimnieciskās darbības apturēšanu datubāzē. Faktu, ka informācija iegūta minētajās datubāzēs, apliecina izdrukas no šīm datubāzēm, kurās fiksēts informācijas iegūšanas laiks;
		2. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas) informāciju par nodokļu parādu esamību, tajā skaitā valsts sociālās apdrošināšanas obligāto iemaksu parādiem, kas kopsummā kādā valstīm pārsniedz 150 *euro*, iegūstot Valsts ieņēmumu dienesta administrēto nodokļu (nodevu) parādnieku datubāzes, neprasot pretendenta piekrišanu. Faktu, ka informācija iegūta, apliecina izdruka no datubāzes, kurā fiksēts informācijas iegūšanas laiks.
		3. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas izdota ne agrāk kā vienu mēnesi pirms iesniegšanas dienas, un apliecina, ka uz to neattiecas 82.prim piektajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas.
	5. Atkarībā no instrukcijas 5.4.2.punktā norādītās pārbaudes rezultātiem Komisija:
		1. neizslēdz pretendentu no turpmākās dalības iepirkumā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem pretendentam ir Valsts ieņēmumu dienesta administrēto nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;
		2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Publisko iepirkumu likuma 8.2 piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un 8.2 panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*.
	6. Ja Pretendents 10 (desmit) dienu laikā neiesniedz instrukcijas 5.5.2.apakšpunktā norādītos dokumentus, pasūtītājs pretendentu izslēdz no dalības iepirkumā.
	7. Pēc atlases dokumentu, tehniskā un finanšu piedāvājuma izvērtēšanas, Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 48. panta pirmās un otrās daļas 1., 2., 3., 4. un 5.punkta  noteikumiem. Ja Iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
	8. Komisija nosaka viszemākās cenas piedāvājumu un pieņem lēmumu par Iepirkuma līguma slēgšanu ar pretendentu, kura piedāvājums atzīts par instrukcijas prasībām atbilstošu viszemākās cenas piedāvājumu un atbilst pasūtītāja budžeta finanšu iespējām.
2. **Iepirkuma rezultātu paziņošana**
	1. Komisija 3 (trīs) darba dienu laikā pēc lēmuma pieņemšanas nosūta normatīvajiem aktiem atbilstošu paziņojumu visiem pretendentiem, kā internetā mājaslapā <http://www.gulbene.lv/lv/2015-04-21-13-37-30/iep> nodrošina brīvu un tiešu elektronisku pieeju pieņemtajam lēmumam.
	2. Iepirkuma uzvarētājam, 10 (desmit) dienu laikā no pasūtītāja uzaicinājuma parakstīt iepirkuma līgumu nosūtīšanas dienas, jāiesniedz parakstīts Iepirkuma līgums. Ja norādītajā termiņā iepirkuma uzvarētājs neiesniedz iepriekšminētos dokumentus, tas tiek uzskatīts par atteikumu slēgt iepirkuma līgumu.
	3. Ja izraudzītais Iepirkuma uzvarētājs atsakās slēgt Iepirkuma līgumu ar pasūtītāju, Komisija var atzīt par uzvarētāju pretendentu, kurš iesniedzis nākamo lētāko piedāvājumu, vai pārtraukt iepirkumu, neizvēloties nevienu piedāvājumu.
3. **Iepirkuma komisija**
	1. Komisija ir lemttiesīga, ja tās darbā piedalās vismaz 2/3 (divas trešdaļas) no komisijas locekļu kopskaita, bet ne mazāk kā 3 (trīs) komisijas locekļi.
	2. Iepirkuma komisijas tiesības:
		1. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai rakstiski pieprasīt, precizēt iesniegto informāciju no pretendentiem, kas piedalās iepirkumā;
		2. pārbaudīt visu pretendentu sniegto ziņu patiesumu, tai skaitā kontaktējoties arī ar pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai;
		3. pieaicināt Komisijas darbā speciālistus vai ekspertus ar padomdevēja tiesībām;
		4. pārtraukt Iepirkumu, ja konstatē, ka Iepirkuma dokumentācijā veicami grozījumi (PIL 8.2 panta vienpadsmitā daļa);
		5. veikt citas darbības saskaņā ar Publisko iepirkumu likumu, šo instrukciju un citiem normatīvajiem aktiem.
	3. Komisijas pienākumi:
		1. izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā;
		2. pieņemt lēmumu un triju darbdienu laikā informēt visus pretendentus par iepirkumā izraudzīto pretendentu vai pretendentiem, kā arī savā mājaslapā internetā nodrošināt brīvu un tiešu elektronisku pieeju minētajam lēmumam. Pasūtītājs triju darbdienu laikā pēc pretendenta pieprasījuma saņemšanas izsniedz vai nosūta pretendentam minēto lēmumu;
		3. veikt citas darbības saskaņā ar Publisko iepirkumu likumu, šo instrukciju un citiem normatīvajiem aktiem.
4. **PretendentA tiesības un pienākumi**

8.1. Pretendenta tiesības:

8.1.1. iesniedzot piedāvājumu, pieprasīt apliecinājumu par piedāvājuma iesniegšanu;

8.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta zīmogu un pārstāvja parakstu;

8.1.3. veikt citas darbības saskaņā ar Publisko iepirkumu likumu, citiem normatīvajiem aktiem un šo instrukciju;

8.1.4. Pretendents, kas iesniedzis piedāvājumu Iepirkumā, uz kuru attiecas 8.² panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā.

8.2. Pretendenta pienākumi:

8.2.1. ja piedāvājums tiek sūtīts pasta sūtījumā, pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu Pasūtītāja norādītajā adresē līdz instrukcijā noteiktajam termiņam;

8.2.2. rakstveidā, Komisijas norādītajā termiņā, sniegt atbildes un paskaidrojumus par piedāvājumu uz Komisijas uzdotajiem jautājumiem;

8.2.3. līdz ar piedāvājuma iesniegšanu apņemas ievērot visus iepirkuma instrukcijā minētos noteikumus.

**9. INSTRUKCIJAS PIELIKUMI**

### Iepirkuma Instrukcija sastādīta un apstiprināta latviešu valodā uz 7 (septiņām) lapām un 6 (sešiem) pielikumiem, kas ir šīs Instrukcijas neatņemamas sastāvdaļas:

1.pielikums – Pieteikums dalībai iepirkumā;

2.pielikums – Tehniskās specifikācijas;

3.pielikums – Tehniskais piedāvājums;

4.pielikums – Ceļu saraksts – veicamo darbu apjomi;

5.pielikums – Finanšu piedāvājums;

6.pielikums – Iepirkuma līguma projekts.

Iepirkumu komisijas priekšsēdētāja L.Gāgane

1.pielikums

iepirkuma „Grants piegāde Lizuma pagasta pārvaldes vajadzībām” instrukcijai

ID Nr.GND-2016/45

 **PRETENDENTA PIETEIKUMS DALĪBAI IEPIRKUMĀ**

**„Grants piegāde Lizuma pagasta pārvaldes vajadzībām”, identifikācijas Nr. GND-2016/45**

Izskatot iepirkuma „Grants piegāde Lizuma pagasta pārvaldes vajadzībām”, identifikācijas Nr. GND-2016/45, instrukciju un iepirkuma līguma noteikumus, mēs piedāvājam veikt instrukcijā minēto grants piegādi saskaņā ar iepriekš minētiem iepirkuma dokumentiem, un:

1. Apstiprinām, ka mēs pilnībā esam iepazinušies ar iepirkuma instrukciju un tehniskajām specifikācijām un apņemamies šos noteikumus ievērot.
2. Apstiprinām, ka pievienotie dokumenti veido šo piedāvājumu.
3. Apņemamies iepirkuma līguma slēgšanas tiesību gadījumā pildīt visus instrukcijā un tās pielikumos noteiktos noteikumus.
4. Apstiprinām, ka mūsu piedāvājums ir spēkā līdz iepirkuma līguma noslēgšanai.
5. Apliecinām, ka finanšu piedāvājumā norādītajās vienību cenās ir iekļautas visas izmaksas, gan uzskaitītās, gan neuzskaitītās un ir adekvātas, lai veiktu darbus atbilstoši tehniskajām specifikācijām un Latvijas Republikā spēkā esošajiem normatīviem aktiem.
6. Visas iesniegtās dokumentu kopijas atbilst oriģinālam, sniegtā informācija un dati ir patiesi.
7. Apstiprinām, ka visa sniegtā informācija ir patiesa un nepastāv nekādi šķēršļi mūsu dalībai šajā iepirkumā.

Piedāvājuma dokumentu pakete sastāv \_\_\_\_\_\_\_\_\_\_\_\_\_\_\_\_ cauršūtām lapām.

|  |  |
| --- | --- |
| **Pretendents:** |  |
| **Reģistrācijas Nr.:**  |  |
| **Adrese:** |  |
| **Kontaktpersona:** |  |
| **Kontaktpersonas tālrunis/fakss, e-pasts:** |  |
| **Bankas nosaukums, filiāle:** |  |
| **Bankas kods:** |  |
| **Norēķinu konts:** |  |

|  |  |
| --- | --- |
| **Vārds, uzvārds:** | *(pretendenta vadītāja vai pilnvarotās personas vārds, uzvārds)* |
| **Amats:** |  |
| **Paraksts:** |  |
| **Datums:** |  |

2.pielikums

iepirkuma „Grants piegāde Lizuma pagasta

pārvaldes vajadzībām” instrukcijai

ID Nr.GND-2016/45

**TEHNISKĀS SPECIFIKĀCIJAS**

**iepirkumam „Grants piegāde Lizuma pagasta pārvaldes vajadzībām”,**

**identifikācijas Nr. GND-2016/45**

1. Iepirkuma priekšmets – 1000 m3 (viens tūkstotis kubikmetri) dabīgs karjera grants, kas paredzēta uzberšanai uz ceļa klātnes.
2. Materiālu klāsts un apjoms var tikt mainīts pēc Pasūtītāja pieprasījuma un faktiskās nepieciešamības.
3. Dabīgais grants materiāls nedrīkst saturēt daļiņas, kuru izmērs lielāks par 70 mm (septiņdesmit milimetriem).
4. Grants piegādi paredzēts veikt pa visu Lizuma pagasta teritoriju uz iepirkuma instrukcijas 4.pielikumā norādītajiem ceļiem, veicot vienmērīgu grants izkliedēšanu vidēji 20 m3/km. Grants piegādes un izkliedēšanas darbi jāveic saskaņojot ar pasūtītāju, lai pasūtītājs vienlaicīgi varētu nodrošināt grants izlīdzināšanu.
5. Pieļaujama tikai dabīga grants materiāla pielietošana, kas nedrīkst saturēt māla gabalus/pikas, velēnas, saknes un citas organiskas vielas vai citus nepieņemamus piemaisījumus.
6. Piegādājamās grants materiālam ir izsniegta atbilstības deklarācija.

3.pielikums

iepirkuma „Grants piegāde Lizuma pagasta

pārvaldes vajadzībām” instrukcijai

ID Nr.GND-2016/45

**Tehniskais piedāvājums**

**iepirkumam „Grants piegāde Lizuma pagasta pārvaldes vajadzībām”,**

**identifikācijas Nr. GND-2016/45**

1. Informācija par minerālmateriāla izcelsmi:

|  |  |
| --- | --- |
| Minerālā materiāla veids | Karjera nosaukums, atrašanās vieta |
|  |  |
|  |  |

1. Grants atbilstības deklarācijas kopija, kas apliecina grants atbilstību tehniskajā specifikācijā noteiktajām prasībām.
2. Minerālmateriāla piegādei paredzamā tehnika

|  |  |  |  |  |
| --- | --- | --- | --- | --- |
| Tehnikas vienības nosaukums | Valsts reģistrācijas numurs | Izgatavošanas gads | Svarīgākie tehniskie dati (pilna masa un kravas kastes tilpums) | Pieejamības apraksts Īpašumā/nomā/ apakšuzņēmējs |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| **Vārds, uzvārds** | *(Pretendenta vai tā pilnvarotās personas vārds, uzvārds)* |
| **Amats** |  |
| **Paraksts** |  |
| **Zīmogs** |  |

4.pielikums

iepirkuma „Grants piegāde Lizuma pagasta pārvaldes vajadzībām” instrukcijai

ID Nr.GND-2016/45

**Ceļu saraksts – veicamo darbu apjomi**

|  |  |  |  |
| --- | --- | --- | --- |
| Nr. | Ceļa nosaukums | Ceļu raksturojošie parametri | Īpašuma kadastra numurs |
| Ceļi |
| Adrese (km) | Garums (km) | Seguma veids |
| no | līdz |
| 1 | 2 | 3 | 4 | 5 | 6 | 7 |
| **B grupas ceļi** |
| 1 | 7-1 Ražotāji-Grūšļi-Censoņi-Kalniņi | 0,000 | 5,600 | 5,60 | grants | 50720060414 |
| 2 | 7-2 Silenieki-Podnieki-Velēnmuiža-Grūšļi | 0,000 | 5,000 | 5,00 | grants | 50720040123 |
| 3 | 7-3 Rīdūži- Strēbeles- Rankas pag. rob. | 0,000 | 8,700 | 8,70 | grants | 50720010083 |
| 4 | 7-4 Lizums-Kalēji-Avoti | 0,000 | 0,982 | 0,98 | asfalts | 50720060445 |
| 5 | 7-5 Kalēji-Mežāres-Elstes-Taures | 0,000 | 6,260 | 6,26 | grants | 50720020046 |
| 6 | 7-6 Rublēni-Pieti | 0,000 | 0,380 | 0,38 | grants | 50720060445 |
| 7 | 7-7 Melderi-Grauži-Vinķeles | 0,000 | 4,040 | 4,04 | grants | 50720070056 |
| 8 | 7-8 Velēnmuiža-Augstie kalni-Draudzes skola | 0,000 | 3,090 | 3,09 | grants | 50720030209 |
| 9 | 7-9 Kalēji-Kolaņģi-Melderi | 0,000 | 2,450 | 2,45 | grants | 50720080111 |
| 10 | 7-10 Velēna-Draudzes skola | 0,000 | 1,270 | 1,27 | grants | 50720030191 |
| 11 | 7-11 Mežāres-Smilškalni-Rodzupi | 0,000 | 2,810 | 2,81 | grants | 50720050057 |
| 12 | 7-12 Velēna-Grimnauži-Līkās priedes | 0,000 | 2,780 | 2,78 | grants | 50720030192 |
| 13 | 7-13 Siena miltu kalte-Akmens tilts-Senči | 0,000 | 5,220 | 5,22 | grants | 50720060440 |
| 14 | 7-14 Poļu purvs-Grūšļi | 0,000 | 1,620 | 1,62 | grants | 50720060415 |
| 15 | 7-15 Velēnmuiža-Sila kapi | 0,000 | 1,188 | 1,19 | grants | 50720030211 |
| 16 | 7-16 Ķīvītes-Gārškalns | 0,000 | 1,180 | 1,18 | grants | 50720040120 |
| 17 | 7-17 Lizuma ceļš-Upītes | 0,000 | 1,170 | 1,17 | grants | 50720060416 |
| 18 | 7-18 Apsītes-Priedaine | 0,000 | 1,110 | 1,11 | grants | 50720060442 |
| 19 | 7-19 Podnieki-Ķieģeļceplis | 0,000 | 0,372 | 0,37 | grants | 50720040122 |
| 20 | 7-20 Ražotāji - Klajumi | 0,000 | 0,420 | 0,42 | grants | 50720060497 |
| 21 | 7-21 Ražotāji - Rūpnīca | 0,000 | 0,100 | 0,10 | asfalts | 50720060498 |
| 22 | 7-22 Jaunkalniņi - Rublēni | 0,000 | 0,940 | 0,94 | grants | dzelzceļa zeme |
| 23 | 7-23 Internāts - Mārtiņi | 0,000 | 0,100 | 0,10 | grants | 50720060512 |
|  |  |  |  |  |  |  |
|  | km pavisam kopā:  |  |  | **56,78** |  |  |
|  | t.sk. melnais |  |  | 1,08 |  |  |
|  | Grants (šķembas) |  |  | 55,70 |  |  |

5.pielikums

iepirkuma „Grants piegāde Lizuma pagasta

pārvaldes vajadzībām” instrukcijai

ID Nr.GND-2016/45

**FINANŠU PIEDĀVĀJUMS**

|  |  |
| --- | --- |
| **Pasūtītājs** | Gulbenes novada dome, Ābeļu iela 2, Gulbene, Gulbenes novads |
| **Iepirkuma nosaukums** | Grants piegāde Lizuma pagasta pārvaldes vajadzībām |

**IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**KONTAKTPERSONA**

|  |  |
| --- | --- |
| **Vārds, uzvārds, ieņemamais amats** |  |
| **Juridiskā adrese** |  |
| **Tālrunis /fakss** |  |
| **e-pasta adrese** |  |

Esam iepazinušies ar iepirkuma dokumentāciju un piedāvājam veikt iepirkumā „Grants piegāde Lizuma pagasta pārvaldes vajadzībām” noteikto grants piegādi saskaņā ar iepirkuma nosacījumiem un mūsu piedāvājumu bez ierobežojumiem par šādiem izcenojumiem:

|  |  |  |  |
| --- | --- | --- | --- |
| **Nosaukums** | **Daudzums****(m3)** | **Cena EUR par vienu m3 grantsbez PVN** | **Cena EUR par kopējo apjomu bez PVN** |
| **1** | **2** | **3** | **4=2\*3** |
| **Grants** | **1000** |  |  |
| **21% PVN (EUR):** |  |
| **Summa EUR kopā ar PVN:** |  |

Apliecinām, ka Finanšu piedāvājumā piedāvātajā cenā ir iekļautas visas ar pakalpojuma sniegšanu saistītās izmaksas, tai skaitā: materiāls (grants), tā iekraušanas, piegādes, izkraušanas izmaksas, algas, komunikāciju uzturēšanas izdevumi – visas ar pakalpojuma plānošanu, sniegšanu, kontroli tieši un netieši saistītās izmaksas, kā arī peļņa, iespējamie riski (to novēršanas vai mazināšanas) un citas iespējamās ar pakalpojuma sniegšanu saistītās izmaksas, ietverot visus piemērojamos nodokļus, izņemot pievienotās vērtības nodokli. Pretendents apzinās, ka tam nebūs tiesību prasīt piedāvātās līgumcenas paaugstināšanu un Pasūtītājs nemaksās vairāk par noteikto līgumcenu, par kuru noslēgts līgums.

|  |  |
| --- | --- |
| **Vārds, uzvārds:** | *(pretendenta vadītāja vai pilnvarotās personas vārds, uzvārds)* |
| **Amats:** |  |
| **Paraksts:** |  |
| **Datums:** |  |

6.pielikums

iepirkuma „Grants piegāde Lizuma pagasta

pārvaldes vajadzībām” instrukcijai

ID Nr.GND-2016/45

**IEPIRKUMA LĪGUMA Nr. GND-2016/45 PROJEKTS**

***par grants piegādi Lizuma pagasta pārvaldes vajadzībām***

Gulbenē, 2016.gada \_\_\_.\_\_\_\_\_\_\_\_\_\_

**Gulbenes novada Lizuma pagasta pārvalde,** reģistrācijas Nr. 90000026013, juridiskā adrese: “Akācijas”, Lizums, Lizuma pagasts, Gulbenes novads, LV-4425, kuru saskaņā ar Gulbenes novada Lizuma pagasta pārvaldes nolikumu pārstāv tās vadītājs Uģis Aigars, turpmāk tekstā **- Pasūtītājs,** no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, kuru uz \_\_\_\_\_\_ pamata pārstāv tās *<<amats>> <<vārds, uzvārds>>*, turpmāk tekstā - **Izpildītājs**, no otras puses, abi kopā turpmāk tekstā – Puses, katrs atsevišķi – Puse, pamatojoties uz iepirkuma „Grants piegāde Lizuma pagasta pārvaldes vajadzībām”, identifikācijas Nr. GND-2016/45, turpmāk – Iepirkums, rezultātiem, noslēdz šādu līgumu, turpmāk tekstā – Līgums:

1. **LĪGUMA PRIEKŠMETS**
	1. Pasūtītājs uzdod un Izpildītājs apņemas veikt iepirkuma pieteikumā iesniegtajai atbilstības deklarācijai atbilstošas grants piegādi ar kopējo apjomu 1000 m3 (viens tūkstotis kubikmetri), turpmāk – Darbi, saskaņā ar Līgumu, tehniskajām specifikācijām (Līguma 1.pielikums), tehnisko piedāvājumu (Līguma 2.pielikums), finanšu piedāvājumā norādītajiem izcenojumiem (Līguma 3.pielikums), ar savu darbaspēku, savu tehniku un saskaņā ar Pasūtītāja dotiem rīkojumiem par konkrētu piegādes vietu (Līguma 4.pielikums – ceļu saraksts – veicamo darbu apjomi), datumu un apjomu.
2. **DARBU IZPILDES KĀRTĪBA**
	1. Pasūtītājs nosaka veicamo Darbu precīzu vietu, datumu un apjomus – 3 (trīs) darba dienas iepriekš, dodot rīkojumu to izpildei.
	2. Uzdotie Darbi jāizpilda Pasūtītāja noteiktajā datumā. Katru mēnesi visā Līguma izpildes laikā pēc Pasūtītāja attiecīgajā mēnesī doto rīkojumu izpildes, Izpildītājs sastāda Darbu nodošanas – pieņemšanas aktu un iesniedz to Pasūtītājam.
	3. Darbu nodošanu un pieņemšanu apliecina abpusēji parakstīts Darbu nodošanas – pieņemšanas akts. Darbu nodošanas – pieņemšanas aktam pēc tā abpusējas parakstīšanas pievienojams rēķins, kas izrakstīts par attiecīgajā mēnesī izpildītajiem Darbiem.
	4. Ja, pieņemot izpildītos Darbus, Pasūtītājs konstatē defektus vai nepilnības, Izpildītājs tos novērš par saviem līdzekļiem ne vēlā kā 2 (divu) dienu laikā no paziņojuma saņemšanas dienas.
	5. Ja norādītajā laikā Izpildītājs trūkumus nav novērsis, Pasūtītājs ir tiesīgs aprēķināt līgumsodu atbilstoši Līguma 5.2.punktam.
3. **līgumcena un Norēķinu kārtība**

#### Kopējā Līgumcena par 1000m3 (viens tūkstotis kubikmetru) grants piegādi bez PVN ir \_\_\_\_\_\_\_\_\_\_ EUR (\_\_*\_\_\_\_\_\_*), PVN 21% ir \_\_\_\_\_ EUR *(summa vārdiem)*, summa kopā ar PVN ir \_\_\_\_\_\_ EUR *(summa vārdiem*).

#### Par izpildītajiem Darbiem Pasūtītājs norēķinās ar Izpildītāju 30 (trīsdesmit) dienu laikā no ikmēneša Darbu nodošanas – pieņemšanas akta abpusējas parakstīšanas un Izpildītāja pasūtītājam iesniegta rēķina, saskaņā ar nodošanas – pieņemšanas aktā minētajiem izpildītajiem darbiem un Līguma 3.pielikumā norādītajiem vienību izcenojumiem.

* 1. Visā Līguma darbības laikā Izpildītāja Finanšu piedāvājumā (Līguma 3.pielikums) norādītie vienību izcenojumi ir nemainīgi.
	2. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā.
	3. Līguma 3.pielikumā norādītajos izcenojumos ir ietverti visi iespējamie Izpildītāja izdevumi, izņemot pievienotās vērtības nodokli, kas nepieciešami tā saistību pienācīgai izpildei Līguma ietvaros.
	4. Samaksa par Darbu izpildi tiek veikta ar pārskaitījumu uz rēķinā norādīto bankas kontu.
	5. Par Darbu apmaksas dienu tiek uzskatīta diena, kad Pasūtītājs ir pārskaitījis rēķinā norādīto summu uz Izpildītāja bankas kontu, ko apliecina attiecīgais maksājuma uzdevums.
1. **PUŠU tiesības un pienākumi**

#### Pasūtītājs:

* + 1. nodrošina Izpildītāju ar Darbu veikšanai nepieciešamo dokumentāciju (ceļu sarakstu u.tml.);
		2. ir tiesīgs ierasties Darbu izpildes vietās jebkurā Darbu izpildes laikā un pārliecināties par Darbu norisi;
		3. ir tiesīgs nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai. Pasūtītāja pārstāvim ir tiesības jebkurā brīdī apturēt Darbu veikšanu, iepriekš rakstiski par to paziņojot Izpildītājam un argumentējot pieņemto lēmumu;
		4. pieņem no Izpildītāja izpildītos Darbus saskaņā ar Līguma noteikumiem;
		5. veic Līgumā noteiktos maksājumus saskaņā ar Līguma noteikumiem.
	1. **Izpildītājs:**
		1. ar saviem resursiem, kvalitatīvi, atbilstoši spēkā esošajiem attiecīgajiem normatīvajiem aktiem, saskaņā ar tehnisko specifikāciju prasībām, Pasūtītāja noteiktajos termiņos izpilda Darbus;
		2. Darbus veic ievērojot ceļu satiksmes noteikumu prasības;
		3. uzņemas atbildību par savu darbinieku un pieaicināto speciālistu kvalifikāciju, kā arī konkrēto Darbu veikšanai nepieciešamajām apliecībām, licencēm un sertifikātiem, ja tādi nepieciešami saskaņā ar likumdošanu;
		4. Darbu izpildes vietā nodarbina tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātās personas darba vietu un darba veikšanu, kā arī ir informēti par darba vietā esošajiem riska faktoriem;
		5. nekavējoties, bet ne vēlāk kā 2 (divu) dienu laikā pēc rakstiska pieprasījuma saņemšanas sniegt atbildi uz Pasūtītāja norādījumiem, priekšlikumiem, pieprasījumiem.
1. **PUŠU atbildība**
	1. Par līgumsaistību neizpildi vai nepilnīgu izpildi, Puses ir atbildīgas saskaņā ar Latvijas Republikas spēkā esošajiem normatīvajiem aktiem un Līguma nosacījumiem.
	2. Ja Izpildītājs pēc Pasūtītāja dota rīkojuma neveic Darbus Līguma 2.1.punktā minētajā termiņā, Pasūtītājam ir tiesības ieturēt līgumsodu 0,1% (nulle komats viena procenta) apmērā par katru nokavēto dienu no rīkojumā noteikto Darbu attiecīgo apjomu summas saskaņā ar Līguma 3.pielikumā noteikto izcenojumu, bet ne vairāk kā 10% (desmit procenti) no šīs summas. Līgumsodu Pasūtītājs ietur, veicot norēķinu par Izpildītāja veiktajiem Darbiem, Izpildītājam paredzēto samaksu samazinot par attiecīgi aprēķināto līgumsoda summu.
	3. Par Līguma 3.2.punktā norādīto Darbu apmaksas termiņa nokavējumu Pasūtītājs maksā Izpildītājam līgumsodu 0,1% (nulle komats viena procenta) apmērā no neapmaksātā rēķina summas par katru nokavēto dienu, taču kopsummā ne vairāk kā 10% (desmit procenti) no nesamaksātās rēķina summas.
	4. Līgumā noteikto līgumsodu un/vai zaudējumu samaksa neatbrīvo attiecīgo Pusi no Līgumā noteikto saistību izpildes un otrai Pusei ir tiesības prasīt un saņemt gan visu līgumsoda/-u samaksu, gan Darbu un Līguma saistību izpildi.
	5. Puses ir atbildīgas par to darbības vai bezdarbības rezultātā otrai Pusei nodarītajiem zaudējumiem. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos tiešos zaudējumus. Netiešie zaudējumi – neiegūtā peļņa, kuru cietušais būtu saņēmis, otrai Pusei izpildot saistības, netiek atlīdzināti.
2. **Nepārvaramas varas apstākļi**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi – ugunsnelaime, karadarbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
	3. Par nepārvaramas varas apstākli un saistību neizpildes vai nepienācīgas izpildes attaisnojumu nevar tikt atzīta Piegādātāja un citu iesaistīto personu saistību neizpilde, vai nesavlaicīga izpilde.
	4. Pusei, kura atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas ilgāk par 30 (trīsdesmit) dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.
3. **Līguma darbības termiņš un Līguma grozīšanas kārtība**
	1. Līguma izpildes termiņš ir divi mēneši no tā noslēgšanas brīža.
	2. Puses, savstarpēji vienojoties, var izbeigt Līguma darbību pirms Līguma 7.1.punktā noteiktā termiņa.
	3. Izbeidzot Līgumu pirms termiņa, Puses sastāda atsevišķu aktu par faktiski izpildīto Darbu apjomu un to vērtību, un Pasūtītājs samaksā Izpildītājam par ar šo aktu pieņemtajiem Darbiem. Izdarot samaksu par faktiski veiktajiem Darbiem, Pasūtītājs ir tiesīgs ieturēt aprēķināto līgumsodu vai zaudējumu atlīdzību, ja tādi ir radušies. Puses savstarpējo norēķinu šajā punktā minētajā gadījumā veic 30 (trīsdesmit) kalendāro dienu laikā pēc akta par faktiski izpildīto Darbu apjomu un vērtību parakstīšanas un atbilstoša rēķina saņemšanas no otras Puses.
	4. Pasūtītājs ir tiesīgs lauzt Līgumu pirms termiņa, ja:
		1. Izpildītājs par 5 (piecām) dienām ir nokavējis Pasūtītāja dotajā rīkojumā norādīto Darbu izpildes termiņu;
		2. Darbi nav veikti atbilstoši iepirkuma tehnisko specifikāciju (Līguma 1.pielikums) vai normatīvo aktu prasībām vai nav izpildīti atbilstoši Pasūtītāja ar rīkojumu uzdotajam Darbu apjomam vai piegādātā grants neatbilst Izpildītāja iepirkuma piedāvājumā iesniegtajai atbilstības deklarācijai.
	5. Ja Pasūtītājs lauž Līgumu, tad 5 (piecas) dienas iepriekš paziņo par to Izpildītājam, nosūtot Izpildītājam rakstisku paziņojumu un norēķinās ar to par faktiski un Līguma noteikumiem atbilstoši paveiktajiem Darbiem.
	6. Izpildītājam ir tiesības vienpusēji izbeigt Līgumu, 5 (piecas) dienas iepriekš par to rakstiski brīdinot Pasūtītāju, ja Pasūtītājs nokavē Līguma 3.2.punktā noteikto samaksas termiņu vairāk kā 10 (desmit) dienas.
	7. Līguma noteikumi var tikt grozīti, ievērojot Publisko iepirkumu likuma 67.1pantu. Visi Līguma grozījumi un papildinājumi, kas saistīti ar Līgumu, stājas spēkā pēc to noformēšanas rakstiski un abpusējas parakstīšanas, un tiek uzskatīti par Līguma neatņemamu sastāvdaļu.
	8. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
4. **Citi nosacījumi**
	1. Pušu pārstāvji Līguma darbības laikā ir:

8.1.1. no Pasūtītāja puses: *<<amats>> <<vārds, uzvārds>>*, tālr.:\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_;

* + 1. no Izpildītāja Puses – *<<amats>> <<vārds, uzvārds>>*, tālr.:\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_;
	1. Līguma 8.1.punktā norādītajām personām ir tiesības risināt jautājumus, kas saistīti ar Līguma izpildi, Darbu trūkumu vai defektu novēršanu u.tml., kā arī parakstīt  Darbu nodošanas – pieņemšanas aktu.
	2. Puses apņemas neizpaust finansiālu un citu informāciju, kas tām kļuvusi zināma Līguma izpildes laikā. Šādas informācijas izpaušana trešajām personām vai publicēšana ir atļauta tikai Pusēm rakstiski vienojoties, izņemot gadījumus, kad to paredz normatīvie akti.
	3. Kādam no Līguma punktiem zaudējot spēku normatīvo aktu grozījumu gadījumā, Pušu pienākums ir piemērot Līgumu atbilstoši spēkā esošajiem normatīvajiem aktiem.
	4. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
	5. Jautājumus, kuri nav noteikti Līgumā, Puses risina saskaņā ar spēkā esošajiem Latvijas Republikas normatīvajiem aktiem.
	6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, adreses u.c., tad tā nekavējoties, bet ne vēlāk kā 5 (piecu) dienu laikā, rakstiski paziņo par to otrai Pusei. Ja Puses neizpilda šī punkta noteikums, uzskatāms, ka otra Puse ir pilnībā izpildījusi savas saistības, lietojot Līgumā noteikto informāciju par otru Pusi.
	7. Līgums sastādīts 3 (trīs) identiskos eksemplāros, no kuriem viens tiek nodots Izpildītājam un divi – Pasūtītājam. Visiem Līguma eksemplāriem ir vienāds juridisks spēks.
	8. Līguma neatņemama sastāvdaļa ir tā pielikumi:

1.pielikums – Tehniskās specifikācijas;

2.pielikums – Tehniskais piedāvājums;

3.pielikums – Finanšu piedāvājums;

4.pielikums - Ceļu saraksts – veicamo darbu apjomi.

1. **PUŠU rekvizīti un paraksti**

|  |  |
| --- | --- |
| **PASŪTĪTĀJS** | **IZPILDĪTĀJS** |
| **GULBENES NOVADA** **LIZUMA PAGASTA PĀRVALDE** | *<<nosaukums>>* |
| Reģ. Nr. 90000026013 | Reģ. Nr. |
| Adrese: “Akācijas”, Lizums, Lizuma pagasts, Gulbenes novads, LV-4425 | Adrese: |
| Banka: AS Swedbank | Banka: |
| Kods: HABALV22 | Kods: |
| Konta Nr.: LV82HABA0551022587513 | Konta Nr. |
|  |  |
| Gulbenes novada Lizuma pagasta pārvaldes vadītājs \_\_\_\_\_\_\_\_\_\_\_\_\_\_\_\_\_\_\_\_\_ U.Aigarsz.v. | *<<amats>>* \_\_\_\_\_\_\_\_\_\_\_\_\_\_\_\_\_\_\_\_\_*<<v.uzvārds>>*z.v. |

 2016.gada \_\_\_.\_\_\_\_\_\_\_\_\_\_\_ 2016.gada \_\_\_.\_\_\_\_\_\_\_\_\_\_\_